
SPOROČILO ZA MEDIJE

SRBSKA SERIJA »SABLJA« OD DANES NA VOLJO NA MAXU

Ljubljana, 4. novembra 2024

Prvi dve epizodi srbske dramske serije »Sablja«, ki pripoveduje o umoru srbskega premierja Zorana Đinđića, sta od danes naprej na voljo na pretočni platformi Max. Po dve od preostalih šestih epizod bosta na voljo vsak naslednji ponedeljek.

Piše se leto 2003, po atentatu na srbskega premierja Zorana Đinđića država tone v kaos. Razglašene so izredne razmere. Mlada novinarka Danica skuša raziskati ozadje atentata. Boris, policijski inšpektor, počasi odkriva napake v preiskavi in ​​razkriva verigo korupcije, ki vodi do zločinov iz devetdesetih let. Mladi zločinec Uroš se vse bolj zapleta v delovanje kriminalnega klana, ki je izvedel atentat, in vse težje se reši iz vrtinca, v katerem se je znašel. V želji po resnici vsi trije postanejo žrtve sistema, ki ga skušajo razkrinkati.

»Umor Zorana Đinđića je verjetno najpomembnejši dogodek v novejši srbski zgodovini. Ta dogodek je naša kolektivna rana, ki se še ni zacelila. Njegov pomen je ogromen in vsebuje vse elemente Shakespearove tragedije. Izzivov je bilo veliko, to je ena tistih zgodb, kjer se ne glede na to, koliko narediš, zdi, da bi lahko naredil več«, je dejal Vladimir Tagić, eden od avtorjev in režiserjev serije Sablja.

Serija »Sablja« je ena od osmih serij iz vsega sveta, ki so bile izbrane v glavno tekmovalno selekcijo festivala v Cannesu – Cannesseries 2024. Nagrado za posebno interpretacijo je prejela celotna igralska zasedba serije. Predpremiera serije je bila tudi na letošnjem Sarajevskem filmskem festivalu, medtem ko je na festivalu Serial Killer septembra letos prejela nagrado Primetime Killer za najboljšo serijo.

V glavnih vlogah nastopajo Dragan Mićanović, Ljubomir Bandović, Milica Gojković, Lazar Tasić, Feđa Štukan, Jasna Đuričić, Miloš Timotijević, Sergej Trifunović, Zlatko Burić, Dubravka Kovjanić, Bojan Navojec in številni drugi. Avtorja in režiserja serije sta Vladimir Tagić in Goran Stanković, ki sta tudi koscenarista skupaj z Dejanom Prćićem, Marjanom Alčevskim, Majo Pelević.

Serija je nastala u produkciji RTS, This and That Productions in Agitpropa.

NAPOVEDNIK: https://youtu.be/LXL9paXHIOk 

O podjetju Warner Bros. Discovery
Warner Bros. Discovery (v nadaljevanju: WBD) je vodilno svetovno medijsko podjetje, ki ustvarja in distribuira najbolj diferenciran in popoln portfelj vsebin in znamk na svetu, vključno s televizijo, filmom in pretakanjem. Na voljo v več kot 220 državah in ozemljih ter v 50 jezikih, Warner Bros. Discovery navdihuje, informira in zabava občinstvo po vsem svetu s svojimi ikoničnimi znamkami in izdelki, kot so Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV in drugi. Za več informacij obiščite www.wbd.com.

O pretočni platformi Max
Max® je pretočna platforma podjetja Warner Bros. Discovery, ki zagotavlja vsebino neprimerljive kakovosti za vse člane gospodinjstva. S prilagojeno uporabniško izkušnjo, ki prinaša edinstvene zgodbe, od najboljšega dokumentarnega, resničnostnega in športnega programa do filmov in serij. Max je platforma, kjer so na enem mestu zbrani: izvirna produkcija HBO Original in Max Original, filmi Warner Bros., DC Universe, čarovniški svet Harryja Potterja, kot tudi obsežna ponudba otroških in družinskih znamk, kot sta Cartoon Network in Discovery Kids, animiranih filmov za odrasle Adult Swim in najboljši program v svojem razredu na področju hrane, doma, življenjskega sloga, resničnostnih šovov, dokumentarnih filmov vodilnih znamk, kot so Discovery Channel, Discovery Home & Health, ID in drugi, vse na enem mestu. 

